Public procurement notice: Contract Notice
Published: 2025-12-09
Buyer: Helsingin kaupunki
Country: FI
Region: FI1B1
Contract type: Supplies
Procedure: Open procedure
CPV classification: 32323500 | 35120000: Surveillance and security systems | 35125300: Security cameras | 45312000 | 50000000
Estimated value: 10000000 EUR
Submission deadline: 2026-01-26
Award criteria: price, quality

Technical requirements: Tässä hankinnassa käytetään avointa menettelyä. 

Tarjoajien tulee toimittaa tarjoukset määräaikaan mennessä tämän tarjouspyynnön vaatimusten mukaisesti. Tarjoajien soveltuvuus ja tarjousten tarjouspyynnönmukaisuus tarkastetaan tämän tarjouspyynnön ehtojen mukaisesti. Tarjousten vertailu tehdään tämän tarjouspyynnön vertailuperusteiden mukaisesti. 

Tarjouspyynnön ehdoissa esitetyt selvitykset ja todistukset pyydetään ennen hankintapäätöksen tekoa tarjoajalta, joka vertailun ja alustavan soveltuvuusarvioinnin perusteella näyttää tulevan valituksi. Hankintapäätös muutoksenhakuosoituksineen lähetetään kaikille tarjoajille tiedoksi. 

Ennen tarjousten toimittamisen määräaikaa on mahdollista esittää tarjouspalvelun kautta kysymyksiä, ja näihin kysymyksiin annetut vastaukset tulee ottaa huomioon tarjousta annettaessa tämän tarjouspyynnön vaatimuksia täsmentävinä vaatimuksina.
Hankinnan kohteena on Helsingin kaupungin omistamien ja sen eri toimialojen ja liikelaitosten ylläpitämien rakennusten ja kiinteistöjen olemassa olevien kameravalvontajärjestelmien asennus-, huolto- ja ylläpitopalveluiden tuottaminen.

Tilaaja voi hankkia olemassa olevien kameravalvontajärjestelmien korjaus- ja ennakkohuoltopalvelua sekä asennuspalvelua sisältäen suunnittelu-, asennus- ja ohjelmointityöt, laitteet sekä käyttökoulutuksen. Tehtäviin kuuluu myös kameravalvontajärjestelmien asiakaspalvelu, perehdytyskoulutus ja päivystyspalvelut. 

Tarjoaja tarjoaa myös järjestelmiä koskevan 24/7 päivystyspalvelun, joka mahdollistaa yksittäisten, kriittisten ympäristöjen huolto- ja korjauspalvelut. 

Hankinnan arvioitu arvonlisäveroton enimmäisarvo on 10,0 milj. euroa. Arvioitu arvo sisältää varsinaisen sopimuskauden kaksi (2) vuotta sekä lisäksi kaksi (2)  yhden (1) vuoden optiokautta.

Hankinta toteutetaan puitejärjestelynä etusijajärjestyksessä, jossa valitaan kokonaistaloudellisen edullisuuden perusteella kuusi (6) sopimustoimittajaa ellei vaatimukset täyttäviä tarjoajia ole vähemmän. Puitejärjestelyssä kokonaistaloudellisesti edullisimman tarjouksen jättänyt tarjoaja on etusijajärjestyksessä ensimmäinen ja toiseksi edullisin tarjoaja on toinen ja niin edelleen.

Tilaaja varaa oikeuden kilpailuttaa kokonaisen järjestelmän hankinnan minikilpailutuksella. Lisäksi tilaaja varaa oikeuden minikilpailuttaa kohde- tai järjestelmätyypiltään poikkeavat ja historialliset arvokohteet puitejärjestelyyn valittujen toimittajien kesken.  Minikilpailutus tehdään julkaisemalla tarjouspyyntö Cloudia kilpailutusjärjestelmässä, jossa kohteen tiedot on kuvattu tarjouksen laskemista varten. Toimittajaksi valitaan minikilpailutuksen tarjouspyynnössä esitettyjen vertailuperusteiden mukaisesti voittava toimittaja.

Puitejärjestelyyn valituilla toimittajilla ei ole yksinoikeutta puitejärjestelyn kohteena oleviin hankintoihin, vaan tilaajalla on oikeus hankkia samaa hankinnan kohdetta myös tämän puitejärjestelyn ulkopuolelta.

Tilaaja voi lisäksi hankkia vähäisessä määrin hankintaohjelman ulkopuolisia, mutta samaan tuote- ja palvelukategoriaan kuuluvia tarvikkeita ja niiden huoltotöitä.  

Tarkempi kuvaus hankinnan kohteesta on kuvattu tässä tarjouspyynnössä ja sen liitteissä.
Helsingin kaupungin omistamien palvelukiinteistöjen kohteet sijaitsevat pääsääntöisesti eripuolilla Helsingin kaupungin alueella.
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) mukaan hakea muutosta vaatimalla hankintayksiköltä oikaisua (jäljempänä hankintaoikaisu). Asia voidaan myös saattaa valituksella markkinaoikeuden käsiteltäväksi (jäljempänä valitus markkinaoikeudelle). Muutoksenhakumenettelyjen määräajat ovat hankintalain mukaiset. 

HANKINTAOIKAISU Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. 

VALITUS MARKKINAOIKEUDELLE Valitus markkinaoikeudelle on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.